Maljarka
Maljarka on Tartus tegutsev tantsuansambel, mis viljeleb vene mustlastantsu. See loodi 2006. aastal. Ansambli juhendaja on Svetlana Zaikova. Ansambel on osalenud paljudes meistriklassides, näiteks Lehti Kostabi, Ilze Zarina ja Irina Lisovskaja juures. Maljarkast on välja kasvanud Tartu mustlastantsutrupp Romaška, mida juhendab Pille Priks. Ansamblil on sidemed ka teiste riikide mustlastantsuansamblitega, nagu Ukrainas tegutsev Dance Hayat, kes on korduvalt Eestis koos Maljarkaga ühistel kontsertidel üles astunud.